Idmon

In mythologia Graeca Idmon, filius ApollinisPater mortalis adoptivus fuit Abas. et sive Asteriae sive Cyrenae, futura noscendi ex avibus vel flammis  et fata canendi facultatem a patre acceperat. Cum Argonautis ad Colchos profectus est, quamvis sciret se numquam in patriam Argolicam rediturum, ne homo ignavus videretur.

Unus e duobus vatibus fuit qui favorem deum Iasoni ante profectionem confirmaverunt. Nec tamen usque ad Colchos pervenit, sed in finibus Mariandynorum apud regem Lycum mortuus est, sive apro ictusSic Apollonius Rhodius et Hyginus., sive ex morboSic Valerius Flaccus. vel etiam serpente necatus<ref>Sic Seneca, Medea 652-653 (in Libya?).</ref>. Funera magnifica comites in eius honorem celebrarunt et in eodem tumulo sepultus est ac Tiphys, qui tunc temporis quoque mortuus est.

Sexto saeculo a.C.n. coloni ex Megara novam urbem Heracleam prope tumulum condiderunt, a quibus velut tutela civitatis Idmon cultus est.

 De alio Idmone. 
Alius Idmon erat textor in urbe Colophone (Lydia) et pater Arachnes.

Fontes
Ammianus Marcellinus XXII.8.22
Argonautica (Apollonius Rhodius)
Argonautica (Valerius Flaccus)
 Hyginus, Fabulae 14 (11 et 26), 18.
Hederich, Benjamin: "Idmon" - apud: Gründliches mythologisches Lexikon,'' Lipsiae 1770, col. 1337-1338

 Notae 

Categoria:Mythologia Graeca
Categoria:Argonautae
Categoria:Vates ideales
Categoria:Heraclea Pontica